Limbörgse gemèndje hajen hónjsbelasting in standj - Wikinuujs
Limbörgse gemèndje hajen hónjsbelasting in standj
MOFERT - 27 fibberwarie 2018 - In Nederlandj is 't aantaal aan gemèndje det nag hónjsbelasting höf gedaaldj, meh daen trand geit veurbie aan Limbörg.
Vanne drie-en-dertig Limbörgse gemèndje haet 't meh vief die gei geldj vraogen ane hónjsbezitters.
Óngerbenk, Haors-ane-Maas, Baerge, Vinraoj en Pieël-en-Maas raekene juus wie in 2017 nieks veur 'nen hóndj. Lenjelik gezeen höf nag drie-en-sèstig percent van alle gemèndje hónjsbelasting. Veur veer jaor trögk waas det nag sevetig percent.
De gemèndje Vinlo is in Limbörg juus wie veurig jaor de grótsten ingaerder van hónjsbelasting. Vinlo geit d'rvanoet dit jaor 805.000 euro op te haole bieje hónjsbezitters inne gemèndje. Det is get minder es de 879.000 euro van veurig jaor.
d'n Inweuner is Broensem de kopluiper binne Limbörg. Die gemèndje raekentj d'rop gemiddeldj èllef euro d'n inweuner aan hónjsbelasting binne te haole veur gans biejein e bedraag van 310.000 euro. Broensem is d'n inweuner de op ein nao duurste gemèndje van Nederlandj; allein Vlielandj is duurder.
Aafkómstig van "https://li.wikinews.org/w/index.php?title=Limbörgse_gemèndje_hajen_hónjsbelasting_in_standj&oldid=11112"